Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 8344

3. Elfogási manőverek 3.1 Az elfogott légijárművet érintő veszélyek elkerülése érdekében a polgári légijárművet elfogó légijármű repülési tevékenységére szabvány működési eljárást kell kidolgozni. az eljárás kidolgozásakor kellő mértékben vegyék figyelembe a polgári légijárművek teljesítmény korlátait, azt a követelményt, hogy az elfogó légijármű ne repüljön olyan közel az elfogott légijárműhöz, hogy abból összeütközési veszély származhasson, valamint, hogy az elfogó légijármű ne keresztezze az elfogott légijármű útját, vagy, hogy bármilyen más manővert ne úgy hajtsanak végre, hogy a légijármű keltette turbulencia veszélyt okozhasson, különösen akkor, ha az elfogott légijármű "könnyű" kategóriájú. 3.2 Látással történő azonosítási manőverek 3.2.1 Az alábbi eljárást javasoljuk az elfogó légijármű számára a polgári légijármű látással történő azonosításának végrehajtására: I. szakasz: Az elfogó légijármű az elfogott légijárművet a légijármű hátsó része felől közelítse meg. Az elfogó kötelék vezetője, vagy amennyiben egy elfogó légijármű tevékenykedik, az elfogó légijármű az elfogott légijármű baloldalára, kissé az elfogott légijármű felett és előtte helyezkedjen el úgy, hogy az elfogott légijárműtől kezdetben legalább 300 m távolságra, az elfogott légijármű vezetőjének látóterén belül legyen. Bármely más, az elfogásban résztvevő légijármű maradjon biztonságos távolságban, lehetőleg az elfogott légijármű felett és mögött. Amikor az elfogott légijárműhöz viszonyított megfelelő sebességet és repülési helyzetet felvették, az elfogó légijármű szükség szerint hajtsa végre a mások szakaszban előírtakat. 2007/70/II. szám II. szakasz: Az elfogó kötelék vezetője, vagy az elfogó légijármű azonos szinten repülve kezdje meg az elfogott légijármű óvatos megközelítését. Az elfogó légijármű ne repüljön az elfogott légijárműhöz közelebb, mint ahogy az a szükséges adatok beszerzése céljából feltétlenül szükséges. Az elfogó kötelék vezetője, vagy az elfogó légijármű legyen óvatos, nehogy megijessze az elfogott légijármű személyzetét, vagy utasait. Az elfogó légijármű vezetője mindig vegye figyelembe azt a tényt, hogy azok a manőverek, melyek elfogó légijárművek számára természetesek, veszélyesek lehetnek a polgári légijármű személyzetei, vagy utasai számára. az elfogásban résztvevő bármely más légijármű maradjon az elfogott légijárműtől biztonságos távolságban. Az azonosítás befejezése után az elfogó légijármű a harmadik szakaszban körvonalazottak szerint távolodjon el az elfogott légijármű közeléből. III. szakasz: Az elfogó kötelék vezetője, vagy az elfogó légijármű óvatosan, enyhe süllyedő fordulóval repüljön el az elfogott légijárműtől. Az elfogásban résztvevő bármely más légijármű maradjon az elfogott légijárműtől biztonságos távolságban, és csatlakozzon a kötelék vezetőjéhez. 3.3 Navigációs vezetési manőverek 3.3.1 Amennyiben a fenti I. és II. szakaszban leírt azonosítási műveletek végrehajtása után úgy ítélik meg, hogy az elfogott légijármű repülési útvonalának megváltoztatása szükséges, a kötelék vezetőjének, vagy az egyedül elfogó légijárműnek rendszerint az elfogott légijármű bal oldalán, kissé felette és előtte kell elhelyezkednie, hogy annak parancsnoka láthassa a leadott látjeleket. 3.3.2 Nélkülözhetetlenül szükséges, hogy az elfogó légijármű parancsnoka meggyőződjön arról, hogy az elfogott légijármű parancsnoka az elfogást észlelte és nyugtázza a jelzéseket. Ha az 1. függelék II. részében szereplő 1. sorozatú jelzések ismétlésével sem sikerül az elfogott légijármű parancsnokának figyelmét felhívni, más jelzési módszerek is használhatók e célra, beleértve utolsó eszközként az utánégető keltette fényhatást, feltéve, ha ennek használata az elfogott légijárműre nem jelent veszélyt. 3.4 Navigációs vezetési manőverek 3.4.1 Amennyiben a fenti I. és II. szakaszban leírt azonosítási műveletek végrehajtása után úgy ítélik meg, hogy az elfogott légi-jármű repülési útvonalának megváltoztatása szükséges, a kötelék vezetőjének, vagy az egyedül elfogó légi-járműnek rendszerint az elfogott légi-jármű bal oldalán, kissé felette és előtte kell elhelyezkednie, hogy annak parancsnoka láthassa a leadott látjeleket. 3.4.2 Nélkülözhetetlenül szükséges, hogy az elfogó légi-jármű parancsnoka meggyőződjön arról, hogy az elfogott légi-jármű parancsnoka az elfogást észlelte és nyugtázza a jelzéseket. Ha az 1. függelék II. részében szereplő 1. sorozatú jelzések ismétlésével sem sikerül az elfogott légi-jármű parancsnokának figyelmét felhívni, más jelzési módszerek is használhatók e célra, beleértve utolsó eszközként az utánégető keltette fényhatást, feltéve, ha ennek használata az elfogott légi-járműre nem jelent veszélyt. 3.5 Ismeretes, hogy adódnak olyan esetek, amikor az időjárási körülmények, vagy a domborzati viszonyok szükségessé tehetik, hogy a kötelék vezetője, vagy az egyedül elfogó légi-jármű az elfogott légi-jármű jobb oldalán, kissé felette és előtte helyezkedjen el. Ilyen esetben, az elfogó légi-jármű parancsnokának különös figyelmet kell fordítania arra, hogy légi-járművét az elfogott légi-jármű parancsnoka folyamatosan, világosan láthassa.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes